Në bazë të nenit 38 paragrafit 1 pikës 2 të Ligjit mbi vetëqeverisjen lokale (“Fleta zyrtare e MZ”, nr. 2/18, 34/19), nenit 53 paragrafit 1 pika 2 e Statutit të Komunës së Tuzit (“Fleta Zyrtare e MZ” – dispozitat komunale”, numër 24/19), Kuvendi i Komunës së Tuzit, në seancën e mbajtur më \_\_\_\_\_\_\_.2020, ka sjellë:

**V E N D I M**

**mbi kompensimin për punë të trupave të përhershme dhe të përkohshme të Kuvendit të komunës së Tuzit të themeluara me vendime të posaçme**

**Neni 1**

Me këtë Vendim përcaktohen kushtet dhe shuma e kompensimit për punë të trupave të përhershme (këshillave) dhe të përkohshme (komisioneve) të Kuvendit të komunës së Tuzit.

**Neni 2**

Të gjitha shprehjet që janë përdorur në këtë Vendim për gjininë mashkullore, do të nënkuptohen edhe për gjininë femërore.

**Neni 3**

Anëtarët e këshillit dhe komisioneve të cilat i zgjedhë ose i emëron Kuvendi i komunës së Tuzit nga neni 1 i këtij Vendimi kanë të drejtë në kompensim për pjesëmarrje në punën e seancës së trupit punues.

**Neni 4**

Kompensimi për secilën ditë të pjesëmarrjes në punën e seancës së anëtarëve të këshillit dhe komisioneve, përcaktohet në vlerën e një page për udhëtim zyrtarë në vend, ndërsa për kryetar në vlerën prej një mëditje e gjysmë të shërbimit zyrtarë brenda shtetit.

**Neni 5**

Mjetet për pagesën e kompensimit për punën e komisioneve të trupave punuese të Kuvendit të komunës së Tuzit nga neni 1 i këtij Vendimi të cila i emëron ose i zgjedhë Kuvendi i komunës së Tuzit sipas këtij Vendimi sigurohen në Buxhetin e Kuvendit të komunës së Tuzit.

Pagesën e kompensimit e kryen organi i administratës lokale kompetent për çështjen e financave, e në bazë të urdhrit të Sekretarit të Kuvendit të Komunës së Tuzit.

Neni 6

Ky Vendim hyn në fuqi ditën e tetë nga dita e publikimit në “Fletën zyrtare të Malit të Zi -dispozitat komunale”.

Nr: 02-030/20-

Tuz,31.01.2020

KUVENDI I KOMUNËS SË TUZIT

KRYETARI,

Fadil Kajoshaj

**A R S Y E T I M**

**BAZA LIGJORE:**

Baza ligjore për sjelljen e Vendimit mbi kompensimin për punë të trupave të përhershme dhe të përkohshme të Kuvendit të Komunës së Tuzit të themeluara me vendime të posaçme është i mbështetur në dispozitat e:

* Nenit 38 paragrafi 1 pika 2 e Ligjit mbi vetëqeverisjen lokale („Fleta Zyrtare e MZ“, nr. 2/18, 34/19) në të cilin është paraparë që Kuvendi sjellë rregullore dhe akte të tjera të përgjithshme;
* Nenit 53 paragrafi 1 pika 2 e Statutit të Komunës së Tuzit („Fleta Zyrtare e MZ – dispozitat komunale“, numër 24/19) me të cilin është paraparë që Kuvendi sjellë rregullore të tjera dhe akte të tjera të përgjithshme;

**ARSYET PËR SJELLJEN E VENDIMIT:**

Janë mbështetur në nevojën e përcaktimit të kushteve dhe vlerës së kompensimit për punën e trupave punuese të përhershme (këshillave) dhe të përkohshme (komisioneve) të Kuvendit të Komunës së Tuzit në pajtim me dispozitat materiale.